CELEX: 62014CA0505
Language: el
Date: 2015-11-11 00:00:00
Title: Υπόθεση C-505/14: Απόφαση του Δικαστηρίου (δεύτερο τμήμα) της 11ης Νοεμβρίου 2015 [αίτηση του Landgericht Münster (Γερμανία) για την έκδοση προδικαστικής αποφάσεως] — Klausner Holz Niedersachsen GmbH κατά Land Nordrhein-Westfalen (Προδικαστική παραπομπή — Άρθρα 107 ΣΛΕΕ και 108 ΣΛΕΕ — Κρατικές ενισχύσεις — Ενίσχυση χορηγηθείσα κατά παράβαση του άρθρου 108, παράγραφος 3, ΣΛΕΕ — Απόφαση δικαστηρίου κράτους μέλους με την οποία αναγνωρίζεται η ισχύς συμβάσεως με την οποία χορηγήθηκε η εν λόγω ενίσχυση — Δεδικασμένο — Ερμηνεία σύμφωνη με το δίκαιο της Ένωσης — Αρχή της αποτελεσματικότητας)

18.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/12
            
         Απόφαση του Δικαστηρίου (δεύτερο τμήμα) της 11ης Νοεμβρίου 2015 [αίτηση του Landgericht Münster (Γερμανία) για την έκδοση προδικαστικής αποφάσεως] — Klausner Holz Niedersachsen GmbH κατά Land Nordrhein-Westfalen
   (Υπόθεση C-505/14) (1)
   
   ((Προδικαστική παραπομπή - Άρθρα 107 ΣΛΕΕ και 108 ΣΛΕΕ - Κρατικές ενισχύσεις - Ενίσχυση χορηγηθείσα κατά παράβαση του άρθρου 108, παράγραφος 3, ΣΛΕΕ - Απόφαση δικαστηρίου κράτους μέλους με την οποία αναγνωρίζεται η ισχύς συμβάσεως με την οποία χορηγήθηκε η εν λόγω ενίσχυση - Δεδικασμένο - Ερμηνεία σύμφωνη με το δίκαιο της Ένωσης - Αρχή της αποτελεσματικότητας))
   (2016/C 016/14)
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Münster
   
      Διάδικοι στην υπόθεση της κύριας δίκης
   
   Klausner Holz Niedersachsen GmbH
   
      κατά
   
   Land Nordrhein-Westfalen
   
      Διατακτικό
   
   Το δίκαιο της Ένωσης αντιτίθεται, υπό περιστάσεις όπως αυτές της κύριας δίκης, στην εφαρμογή εθνικής διατάξεως που κατοχυρώνει την αρχή του δεδικασμένου, δυνάμει της οποίας το εθνικό δικαστήριο που διαπίστωσε ότι οι συμβάσεις που αποτελούν το αντικείμενο της διαφοράς της οποίας επελήφθη συνιστούν κρατική ενίσχυση, κατά την έννοια του άρθρου 107, παράγραφος 1, ΣΛΕΕ, χορηγηθείσα κατά παράβαση του άρθρου 108, παράγραφος 3, τρίτο εδάφιο, ΣΛΕΕ, δεν μπορεί να συναγάγει το σύνολο των συνεπειών της παραβάσεως αυτής λόγω του ότι υπάρχει απόφαση εθνικού δικαστηρίου που έχει αποκτήσει την ισχύ δεδικασμένου και η οποία διαπιστώνει ότι οι συμβάσεις αυτές διατηρούνται σε ισχύ, χωρίς να έχει εξετάσει κατά πόσον αυτές συνιστούν κρατική ενίσχυση.
   
      (1)  ΕΕ C 65 της 23.2.2015.